ועדת הכלכלה, כנסת 25, פרוטוקול מספר 208, 2023-10-16 00:00

דוד ביטן: אני פותח את הישיבה – צעדים להתמודדות עם המחסור במזון ובמוצרי צריכה ועם הטענות לביטול מבצעים והעלאת מחירים ברשתות השיווק, ולא רק ברשתות השיווק אלא בהרבה מאוד מקומות

דוד ביטן:  אפילו אל-על שינו את המחירים

דוד ביטן:  נמצא איתנו גם מנכ"ל משרד הכלכלה

דוד ביטן:  אנחנו מתכוונים שאנחנו צריכים לעשות מעשה הפעם, בניגוד לעבר שאפשרנו את העלאות המחירים בתואנה שאנחנו לא יכולים לעשות פיקוח

דוד ביטן:  אז אני אומר לך את האמת, אני בעד צו שמפקח על המחירים באופן כזה לפחות לחודש, ולהחזיר את המחירים למה היו לפני המלחמה

שלום דנינו: אמנון, אתה יכול להוציא את הצו או שאתה צריך הוראת שעה של הממשלה?      

אמנון מרחב: במקרה חירום  לשר הכלכלה יש סמכות להוציא צו חירום באישור ועדת הכלכלה של הכנסת, אבל זה על מוצרים של משרד הכלכלה

אמנון מרחב:  לגבי מוצרי חקלאות זה משרד החקלאות

ששון גואטה: בנושא של החקלאות אני אסביר לכם

דוד ביטן: עוד פעם חקלאות

דוד ביטן:  עזוב אותי עכשיו מחקלאות, עזוב אותי

דוד ביטן:  אנחנו צריכים לעצור את עליית המחירים הזאת בניצול מצב רע

דוד ביטן:  לא יהיה דבר כזה יותר

דוד ביטן:  נגמר

ששון גואטה: צודק מאה אחוז

ששון גואטה:  צודק

דוד ביטן: בשביל זה אנחנו פה

דוד ביטן:  זה הכול

דוד ביטן:  אנחנו נכריח את הממשלה הפעם לעשות את זה

דוד ביטן:  מספיק כבר

ששון גואטה: צודק מאה אחוז

ששון גואטה:  אני בעד

דוד ביטן: כל הזמן מדברים איתי על תחרות חופשית

דוד ביטן:  בסדר

דוד ביטן:  אבל אם רשתות השיווק מבטלות את כל המבצעים – אני כל הזמן מקבל הודעות על העניין הזה, נייר טואלט שעלה נגיד 20 עולה עכשיו 40 – מה זאת הבדיחה הזאת?      

קריאה: דוד, לקחתי את המשפחה לאילת, הלכתי לעשות להם קניות, מים מינרלים העלו ב-40%

קריאה:  זה לא נורמלי

שלום דנינו: זאת הדוגמה שאמנון המנכ"ל אמר פה

קריאה: המחיר עלה ב-40%

קריאה:  קורנפלקס – הכול עלה

דוד ביטן: טוב

דוד ביטן:  בבקשה, אמנון ואחר כך הח"כים

אמנון מרחב: אם תרשה לי לתת סקירה לחברים

דוד ביטן: דרך אגב, במקרה שיהיה צו כזה, יש סמכות לשר או למנכ"ל במקרים חריגים כן לאשר

דוד ביטן:  אין בעיה

דוד ביטן:  אבל קודם כול לעצור את העניין הזה אחת ולתמיד, להראות שלממשלה גם יש מה להגיד ולא רק לסוחרים

אמנון מרחב: הם מעלים מצגת קצרה

אמנון מרחב:  אני אומר כמה דברים לפתיחה

אמנון מרחב:  משרד הכלכלה פתח את החמ"ל שלו וקיים הערכת מצב ראשונית כבר ביום שבת בשעה 10:30 בבוקר

אמנון מרחב:  הגבנו די מהר

אמנון מרחב:  אנחנו עובדים היום בנושאים שכרגע על הפרק

אמנון מרחב:  יש לנו שני מכלולים, אחד שעוסק – וזו הסמכות המרכזית שלנו בחירום – באספקת מזון לציבור

אמנון מרחב:  כרגע, נכון להיום – ואני תכף אראה לכם במצגת – אין בעיה של מלאי מזון במדינת ישראל

אמנון מרחב:  איפה הבעיות כרגע? הן קודם כול נובעות מצריכה מוגברת של הציבור

אמנון מרחב:  כל הקמעונאים מדווחים לנו על עליות של פי שניים ושלושה בצריכת מוצרי מזון בסיסיים, כמו מים, כמו ביצים וכו'

אמנון מרחב:  אנשים לא אוכלים יותר

קריאה: המשפחות בבית

אמנון מרחב: חלקם אוכלים יותר כי הם בבית, אבל אם אתם שואלים אותי יש הרבה מאוד אגירה בבתים

אמנון מרחב:  מצד אחד זה טוב, כי אתה יודע שאם יש לנו תקלה אסטרטגית גדולה יותר, יש מלאים גדולים אצל הציבור בבתים

אמנון מרחב:       יש קושי במספר מוצרים נקודתיים, בעיקר במוצרי חקלאות טריים

אמנון מרחב:  אתם יודעים, מה שנקרא היום "חבל התקומה" – כבר לא אוהבים לקרוא לו בשם האחר – הוא שדה ייצור מאוד גדול לירקות במדינת ישראל, תפוחי אדמה, מלפפונים וכו'

אמנון מרחב:  הם לא אספו שם וגם לא אוספים היום, אז יש על הירקות הללו מחסור גדול מאוד בשוק

אמנון מרחב:  הייתה גם בעיה עם החלב, רפתות שנפגעו, חליבה נפגעה

אמנון מרחב:  הדבר הזה גרם למחסור נקודתי במוצרים הללו

אמנון מרחב:  כרגע היבואנים והקמעונאים מצליחים להתגבר על זה

אמנון מרחב:  אני הייתי אתמול בטרה בנתיבות, הם חזרו לייצור מלא של החלב הניגר שלהם, הם אפילו עולים על ה-100%

אמנון מרחב:  כך שהבעיה כרגע, כשאתם רואים תמונות בתקשורת של מדפים ריקים בחלקם, זה בעיקר בצריכה ובקנייה מוגברת של התושבים

אמנון מרחב:  מבדיקה שלנו אין בעיה של חומרי גלם

אמנון מרחב:  הייבוא ארצה של חומרי גלם לתעשיית המזון מתנהל כסדרו וכנ"ל גם הייצור בארץ

שלום דנינו: אמנון, הספנות עובדת רגיל? כל האוניות, אין ביטול, דחיות?      

אמנון מרחב: הכול עובד רגיל, האוניות עובדות רגיל

אמנון מרחב:  היה איזשהו צבר, הנמלים קצת נסתמו בגלל בעיית לוגיסטיקה – נהגי המשאיות מגויסים לטובת הצבא

אמנון מרחב:  הפעילות שלנו מול משרד התחבורה, מול מספן, מול חנ"י, מועילה ומתחילים לשנע

אליהו ברוכי: השאלה היא לכמה זמן זה נראה לך - - -      

אמנון מרחב: דקה

אמנון מרחב:  אני אתן סקירה מלאה ברשותכם

אמנון מרחב:  אני רוצה להרגיע קודם כול את הציבור

אמנון מרחב:  אין לנו בעיה של מזון במדינת ישראל נכון לעכשיו

אמנון מרחב:  אין צורך לאגור

אליהו ברוכי: רק תגדיר את התמונה עכשיו בבקשה

אמנון מרחב: כשאני אומר "נכון לעכשיו" זה נכון ל-16 באוקטובר בשעה 12:15

אמנון מרחב:  למה אני מקפיד על זה? אנחנו כולנו מבינים שהתרחישים לעתיד מורכבים מאוד והם טומנים בחובם גם אתגר של אספקת מזון בהמשך

אמנון מרחב:  גם לזה אנחנו ערוכים

אמנון מרחב:  יש מלאי חירום למדינת ישראל גם במישור של אוכל, גם במישור של מוצרים חקלאיים, כמו גרעינים לייצור קמח וכו'

אמנון מרחב:  המדינה ערוכה

אמנון מרחב:  בניגוד לחלק מהפרסומים, שאני מצר עליהם כי הם גורמים ללחץ באוכלוסייה, יש מלאי מזון שמספיקים גם פה במדינה

אמנון מרחב:  אבל התרחיש יכול להיות מורכב, אנחנו ערים לזה ומנטרים את זה

אמנון מרחב:       אנחנו בהחלט שמים בראש מעיינינו את ההבנה הזאת שבעת הזאת קודם כול צורכי הלחימה וצורכי הצבא קודמים

אמנון מרחב:  במה זה בא לידי ביטוי במה שקשור באספקת מזון? הצבא מגייס אנשים שחלקם בין היתר עובדים על פסי הייצור במפעלי המזון, דבר שמקטין את התפוקה שלהם

אמנון מרחב:  אני רוצה להצדיע פה לתעשיינים שהם עושים הרבה יותר עם הרבה פחות בהקשר הזה

אמנון מרחב:       שניים, הציבור עצמו

אמנון מרחב:  הייתי אתמול באשקלון, הייתי בשדרות במפעל של אוסם ובמפעלים של שטראוס, הם עובדים ישראלים שספגו, הם היו בחזית והם עדיין בחזית, הם מפחדים להגיע למפעלים אבל הם מגיעים

אמנון מרחב:  עדיין כמות ההגעה שלהם היא נמוכה, אבל אני ראיתי גם עובדים משדרות ומכל יישובי חבל התקומה שמגיעים לעבודה מתוך תחושת שליחות לייצר את האוכל

אמנון מרחב:  מה שעושים מנכ"לי מפעלי המזון, אם נניח הוא מייצר חטיף מלוח, הוא משבית את הקו הזה ומעביר את העובדים כדי לעבוד בייצור המזון החיוני – מרק, מנות חמות שהצבא מתעדף וגם כולנו

אמנון מרחב:  מנהלים נכון את האירוע עם כוח האדם, מאזן,  ומזיזים את הדברים ימינה או שמאלה

אמנון מרחב:  בעניין הזה אני רוצה להרגיע את הציבור

אמנון מרחב:  כפי שאמרנו לעת הזאת, תרחישים יותר מורכבים מטופלים, מתוכננים

אמנון מרחב:       איפה אנחנו רואים כרגע את האתגר? האתגר הוא בניצול ציני של חלק מהגורמים במשק בהעלאת מחירים ובהפקעת מחירים ובגביית מחירים מופרזים

אמנון מרחב:  לא ייתכן שעבור שישיית מים יגבו במרכול 45 שקלים כשאנחנו יודעים שהמחיר הוא כ-11, 11

אמנון מרחב: 5 שקלים פלוס מינוס

דוד ביטן: אילו סמכויות יש לך?       

אמנון מרחב: יש לנו מעט מאוד מוצרים מפוקחים על פי חוק

אמנון מרחב:  רוב המוצרים, גם מוצרי היסוד – למשל מים לא מפוקחים

אמנון מרחב:  לחם אחיד הוא מפוקח כפי שאתם יודעים

דוד ביטן: יש מעט מוצרים מפוקחים

אמנון מרחב: חלב ניגר למשל הוא מפוקח

דוד ביטן: זאת אומרת, אין לך סמכויות בפועל

אמנון מרחב: לכן כל מה שלא מפוקח אין לנו סמכויות

אמנון מרחב:  שמעתי מה שאמר פה  היו"ר ומה שאמר חברי

דוד ביטן: בואו נעשה צו על הכול וזהו, מה הבעיה?      

ששון גואטה: מעולה

אמנון מרחב: אנחנו בהחלט שוקלים להטיל פיקוח על יותר מוצרי יסוד לתקופה מוגבלת, וגם צריכים להיות חכמים בעניין הזה כדי לא לסגור גם ייבוא של דברים

דוד ביטן: אין בעיה

דוד ביטן:  ברור

שלום דנינו: אמנון, תציין לטובה את אותם גופים שהתחייבו לך להקפיא את המחירים

שלום דנינו:  זה חשוב

ששון גואטה: רק עוד משהו אחד

ששון גואטה:  אני רוצה לספר לכם שאני הייתי בדרום, עשיתי סיור והייתי גם בהלוויות והגעתי ליישובים, דיברתי גם עם המשנה של אמנון, ויש מקומות - - -     

דוד ביטן: אני רואה שהסופרים הוזמנו ולא הגיעו

עידית חנוכה: חלק הגיעו, חלק נמצאים - - -      

ששון גואטה: ברור שהם לא יגיעו

דוד ביטן: למה שיגיעו?      

אמנון מרחב: אדוני היו"ר, אני חייב לומר שרוב הרשתות הגדולות לא מנצלות את המצב

אמנון מרחב:  אני רואה את הנחישות, אנשים עבדו בשבת בהיתר כדי למלא מלאים

ששון גואטה: ברור שימלאו

ששון גואטה:  אם הם מוכרים ב-40 שקל לא ימלא את המלאי? אבל יש לי משהו אחר

ששון גואטה:  יש מאפיות, וגם תנובה ומאפיית אנג'ל בדרום, שלא היו מוכנים להיכנס ולספק ליישובים שחוטפים פצמ"רים והיו להם חדירות, במושבים לא היו מוכנים

ששון גואטה:  למשל במרחבים, אני בא לשם, אנג'ל – דווקא דיברתי עם מוטי, הוא טיפל, ואנחנו עושים את המקסימום, סימון דוידסון מיש עתיד גם טיפל בנושא – תנובה ומאפיות אנג'ל, דברים בסיסיים לא מוכנים להגיע למושבים

אמנון מרחב: אבל חבר הכנסת גואטה, אני רוצה רגע להיות זהיר

אמנון מרחב:  אני מלווה את התעשייה מאז תחילת המלחמה, זה מאפיות ומשחטות וכו'

אמנון מרחב:  הזכרת פה שמות, אני לא אזכיר

אמנון מרחב:  ההתרשמות שלי היא שכולם מנסים לעשות את המיטב

אמנון מרחב:  יש אנשים – נהג של מאפיה שחושש, אז הוא לא נכנס

אמנון מרחב:  אנחנו מנסים לשדך

אמנון מרחב:  אנחנו מטפלים

אמנון מרחב:  אתה טיפלת ואנחנו טיפלנו

אמנון מרחב:  ברוך השם השוק מיוצב

אמנון מרחב:  גם הציבור טיפה נרגע ברכישות שלו

אמנון מרחב:  אני מציע לא להזכיר שמות של אף אחד

אמנון מרחב:  ההתרשמות שלי היא שכולם מבינים את המשימה הלאומית שיש להם

ששון גואטה: אתה צודק, לא נזכיר שמות

ששון גואטה:  רק מה, אם אפשר למצוא את האופציה, במיוחד שאנחנו נכנסים למערכה, לחייב אותם להגיע גם ליישובים האלה כי הם לא יכולים לצאת החוצה

אמנון מרחב: הם מגיעים

אמנון מרחב:  היום אין יישוב שלא נכנסים אליו

אמנון מרחב:  הצבא גם עוזר

אמנון מרחב:  אפילו בשדרות הצבא, למרות שהקשב שלו במלחמה, הקצה יחידה שמאבטחת את אזור התעשייה בשדרות כדי להעניק תחושת ביטחון לעובדים שבאים, כי יש שם מדי פעם חדירות של מחבלים, לא רק פצמ"רים או גראדים שהם רגילים להם

ששון גואטה: אני יכול להגיד לך שעכשיו התכתבתי עם סגן ראש מועצה של מרחבים, עם ארמי, והוא אמר: עדיין יש בעיות שמאפיות לא מגיעות לחלק להם לחמים

ששון גואטה:  אני לא אומר את זה על דעת עצמי

דוד ביטן: תמיד יש בעיות כאלה ואחרות

אמנון מרחב: נכון להבוקר כולל מרחבים אנחנו מדווחים שלא הייתה בעיה, אבל כל בעיה נקודתית אנחנו פותרים

ששון גואטה: אליכם אין לי טענות

דוד ביטן: לפני שאני נותן לח"כים, צביקה, משרד החקלאות, רצית להשלים משהו?      

צביקה כהן: רק להגיד כמה מילים על המחסור בירקות טריים

צביקה כהן:  בוא נתקן קצת

צביקה כהן:  מלפפונים לא גדלים בעוטף ולא באזור התקומה, ולכן קיים פחות מחסור במלפפונים

צביקה כהן:  הדברים היחידים שמאוד דאגנו אלה תפוחי אדמה וגזר שהבסיס שלהם, סם התבואה, זה שם

צביקה כהן:  אנחנו מבינים שבתפוח אדמה אנחנו בסדר, גם בגזר אנחנו באמת בסדר

צביקה כהן:  כל הסיפור הוא האם יצליחו – החקלאים הישראליים מנסים, באמת כל הכבוד להם, הם עכשיו הולכים ושותלים גזר ותפוח אדמה גם באזורים חלופיים וגם באזורים שנפגעו, ואם תסתיים השתילה כמו שצריך אז גם יהיו לנו גזר ותפוח אדמה בחורף

צביקה כהן:       הדבר היחיד שהוא באמת קצת בעייתי, רוב העגבניות הישראליות בעוטף

צביקה כהן:  העובדים הזרים יצאו, הלכו

צביקה כהן:  עובדים זרים גם נסעו הביתה

צביקה כהן:  לא קוטפים עגבניות, ואנחנו כרגע לצערי הרב מבוססים מייבוא

צביקה כהן:  רק לסבר את האוזן – אני נותן פה פרט של ממוצע – אדוני היושב-ראש, עגבנייה מגיעה לישראל בערך בשלושה שקלים

צביקה כהן:  מרגע זה לנו, החקלאים, אין מה לעשות שם

צביקה כהן:  רק תבינו לאן זה לוקח

צביקה כהן:  עגבנייה מגיעה לישראל מטורקיה בכמויות אדירות

צביקה כהן:  כל שנה הייבוא לישראל הוא בערך 40% בחודש אוקטובר, השנה זה בטח יגיע ל-60%

צביקה כהן:  לכאורה לא חסרה עגבנייה

צביקה כהן:  הכול מגיע מייבוא בשלושה שקלים, 3

צביקה כהן: 25, 2

צביקה כהן: 90 בנמל

צביקה כהן:  כל אחד יעשה את החשבון שלו לאן זה לוקח

שלום דנינו: מה עם החלק של הפיקוח שלכם על המחירים?      

צביקה כהן: אין פיקוח על המחירים בירקות ובפירות

שלום דנינו: מה אתם יכולים לעשות לטובת הפיקוח הזה?      

קריאה: יש לכם מפקח על המחירים?      

צביקה כהן: חבר'ה, זו לא הסמכות שלנו

צביקה כהן:  יש ועדת מחירים שאנחנו יושבים בה וגם האוצר

אמנון מרחב: בחירום יש למפקח עצמו סמכויות בלי ועדת מחירים

אמנון מרחב:  יש הוראה ברורה

צביקה כהן: רק להכניס לסעיף ז, אני פחות בקיא בזה, אבל אמנון - - -     

אמנון מרחב: לא, לא

אמנון מרחב:  בחירום יש סמכויות

צביקה כהן: בסדר גמור

צביקה כהן:  אם זה הכיוון שלכם, בסדר גמור

אליהו ברוכי: - - -      

שלום דנינו: לא

שלום דנינו:  בחקלאות אצלם, בכלכלה אצל אמנון, וכל אחד צריך לעשות את החלק שלו גם בעניין הזה

דוד ביטן: חברי הכנסת, אתם רוצים להגיד משהו?     

אליהו ברוכי: כן, אני רוצה לשאול שאלה קטנה

אליהו ברוכי:  דיברת על זה שכרגע המצב מיוצב ומבחינתך אם - - -      

דוד ביטן: מיוצב מבחינה של מוצרים, אבל לא לגבי המחירים

אליהו ברוכי: לא לגבי המחירים

אליהו ברוכי:  אבל אם יהיו התפתחויות, אתה אומר שיש מחסני חירום וכדומה

אליהו ברוכי:  השאלה היא האם נערכים גם לאופציות של ייבוא? האם אתם בודקים את הנושא הזה, לפתוח את השוק הזה קצת יותר מהרגיל בשביל לשחרר?      

אמנון מרחב: מצוין

אמנון מרחב:  אני אענה בשתי פאזות

אמנון מרחב:  כל מה שקשור כרגע למשרד הכלכלה אתם מכירים את העמדה שלנו לא מהיום, אנחנו פתחנו וביצענו הקלות רגולטוריות מאוד משמעותיות גם היום

אמנון מרחב:  ביום שישי האחרון קיימנו הערכת מצב משותפת במעמד שר החקלאות ושר הכלכלה בחמ"ל של משרד החקלאות

אמנון מרחב:  דנו גם באפשרות לייבא מוצרי חקלאות כמו ירקות, כמו חלב, כמו עופות קפואים

אמנון מרחב:  יש שם אתגר לא פשוט כמו שאמר ידידי ממשרד החקלאות

אמנון מרחב:  קודם כול, יש חקלאים שהם מלח הארץ והם נאחזים

אמנון מרחב:  החבר'ה בחבל התקומה ספגו מכה אדירה, הם נשחטו, אנחנו כולנו יודעים

אמנון מרחב:  אנחנו גם צריכים לתמוך בהם

אמנון מרחב:  החקלאות היא ערך אסטרטגי

אמנון מרחב:  אני חושב שהשרים סיכמו כיוון נכון

אמנון מרחב:       ברור לנו שברמה האסטרטגית כיום, היום, במצב המלחמה צריך להכניס ייבוא למדינת ישראל יחד עם זה שאנחנו נותנים גם חמצן לחקלאים האלה, כדי שלא יפלו כתוצאה מהייבוא

אמנון מרחב:  אבל באירוע של מלחמה כמו שנאמר אף אחד לא יבכה על חלב שנשפך אם נביא יותר מדיי

אמנון מרחב:  לכן אנחנו במשרד הכלכלה בעד הגדלת הייבוא

אמנון מרחב:  הם שחררו מכסות יותר ואנחנו דוחפים לשם

דוד ביטן: אמנון, מה עמדת השרים לגבי פיקוח המחירים באופן זמני, לחודש נגיד?        

אמנון מרחב: אנחנו שוחחנו על זה עם שר הכלכלה יחד עם פרופ' שמחון

דוד ביטן: המצב הזה לא יכול להימשך

אמנון מרחב: מאחר שנאמר שיש פה באמת הגדלה של המלאים, סיכמנו לראות שאם ציבור הסוחרים לא יפנים את המצב שהוא צריך לחדול מהפקעה, אז יישקל העניין הזה

דוד ביטן: אבל הוא לא מפנים

אליהו ברוכי: מתי זה יישקל?      

שלום דנינו: העניין הוא כזה

שלום דנינו:  אם היצרנים יבינו – וכבר אנחנו שומעים מחלק מהם שהם מקפיאים את המחירים למה שהיה לפני - - -       

דוד ביטן: לא, לא, אני לא מוכן להמתין לאף אחד, לא אם יבינו ולא אם לא יבינו

דוד ביטן:  אנחנו צריכים להוציא צו

שלום דנינו: אני אומר שאנחנו מצפים מהיצרנים והקמעונאים קודם כול לחזור למחירים, ואם לא, להפעיל את כל הכוח

דוד ביטן: אבל הדברים האלו לוקחים זמן

דוד ביטן:  מה זה להפעיל? זה לוקח זמן

אמנון מרחב: עכשיו אתם רואים אצלכם, גם באייפדים שלכם, את המצב נכון להבוקר מהערכת המצב של משרד הכלכלה

אמנון מרחב:  זה מבוסס על נתונים שקיבלנו מ-155 תאי המזון ברשויות המקומיות, וגם בשקף השני זה מה שאנחנו אספנו

דוד ביטן: למה? שהשרים יבואו ויחתמו על צו כרגע

שלום דנינו: הוא אומר שזה רק בסמכות שר הכלכלה

דוד ביטן: לא, מוצרים מסוימים

אמנון מרחב: מוצרים מסוימים זה שר הכלכלה

אמנון מרחב:  להטיל פיקוח יש מוצרי חקלאות שהסמכות היא בפיקוח של משרד החקלאות

דוד ביטן: שר האוצר צריך לחתוך על זה?      

אמנון מרחב: לא

אמנון מרחב:  זה אישור ועדת הכלכלה

דוד ביטן: אז אין בעיה, אנחנו נאשר לך את זה בלי שום בעיה

דוד ביטן:  שיהיה צו

ששון גואטה: אני חושב שזה מצוין

אליהו ברוכי: - - -      

אמנון מרחב: לא, צו פרטני על מוצר

אליהו ברוכי: אז אולי נוציא כבר עכשיו צו על כמה פריטים כדי שהשוק והקמעונאים – כולם יבינו שזה הכיוון, שהולך להיות פיקוח חד על הנושא

דוד ביטן: לפני שהח"כים יתייחסו, כמה זמן אתם צריכים כדי לתת לנו תשובה שאתם הולכים על זה?      

אמנון מרחב: אני מניח שעד מחר

דוד ביטן: עד מחר

דוד ביטן:  אז מחר יש לנו ישיבה ב-10:00

דוד ביטן:  ב-12:30 נקיים עוד ישיבה

שלום דנינו: תוכלו להגיע עם טיוטה של צו?      

אמנון מרחב: אם השרים יקבעו את העמדה להטלת פיקוח אז בוודאי שכן, ואם יהיו ספקות בעניין הזה אז נחזור אליכם

עידית חנוכה: - - - הישיבה של - - -      

דוד ביטן: לא, לא, אני רוצה לסיים עם זה

דוד ביטן:  באיזו שעה, ב-10:00?      

עידית חנוכה: - - -     

דוד ביטן: בסדר

דוד ביטן:  אז נדחה את הישיבה של 12:30 ל-13:30

דוד ביטן:  אין בעיה

דוד ביטן:  זאת ישיבה קצרה

דוד ביטן:  הוא רק צריך לבוא ולהגיד שהוא מסכים ולעשות את זה

דוד ביטן:  זה הכול

דוד ביטן:  אין פה משחקים

שלום דנינו: כלומר, הוא צריך את האישור של הוועדה וזה יוצא לפועל

דוד ביטן: אני חושב שאני אדבר בשם הח"כים, נכון? אנחנו בעד העניין הזה ואתה לא תקבל פה שום התנגדות לעניין הזה, אז אם תלך על זה זאת העמדה שלנו, אנחנו נלך איתך בעניין הזה

רון כץ: קודם כול, אני רוצה לברך את היוזמה שלך, יו"ר הוועדה

רון כץ:  זאת יוזמה חשובה

רון כץ:  לצערי, באמת לצערי, כל יום שנכנסים לסופר המחירים משתנים ומשתנים לרעת הצרכנים, וזה מזעזע שזה קורה בזמן לחימה, בזמן שאחים שלנו נמצאים במילואים ובבית צריך להצטייד, ודווקא בתקופה הכי קשה הזאת מעלים מחירים

רון כץ:  אז אני רוצה לומר לך בשם כל הוועדה – בשם האופוזיציה לא תהיה שום התנגדות, גם אין אופוזיציה, אנחנו כולנו ביחד – צריך שמחר בבוקר יהיה צו כזה

רון כץ:  אם זה שר הכלכלה, זאת קריאה לשר הכלכלה, ואם זה שר החקלאות אז זה שר החקלאות

דוד ביטן: שר הכלכלה דווקא רוצה

דוד ביטן:  אני חושב שהוא היה מודאג מה תהיה התגובה שלנו, והתגובה שלנו היא ברורה בעניין הזה

רון כץ: חד-משמעית צריך גם להרחיב את זה לכמות גדולה של מוצרים

רון כץ:  לא יכול להיות שאנחנו ניתן להשתוללות הזאת לקרות עכשיו

דוד ביטן: גם משרד החקלאות שישתף פעולה בעניין הזה

דוד ביטן:  זה הכול

רון כץ: אני גם חושב שצריך לפרסם את מי שמעלה מחירים

שלום דנינו: דוד, יחד עם זה אני חושב שאין בכוח הצו לכסות את הנושא של הנחות, של מבצעים שהיו

שלום דנינו:  יש הרבה דברים שאין מחירון והצו לא יכול להכתיב את זה

שלום דנינו:  אני חושב שאנחנו צריכים את שיתוף הפעולה גם של הקמעונאים, שיבואו לפה מחר לדיון, חגית, ויצהירו ויגידו

דוד ביטן: זה לא מעניין אותי

שלום דנינו: הצו לא מותנה בהם, אבל צריך שהם גם יצהירו בפומבי

דוד ביטן: לא, אני לא פותח דיון על זה

דוד ביטן:  אני לא רוצה לפתוח דיון עם הסוחרים

דוד ביטן:  אנחנו רוצים את הצו הזה ושמשרד הכלכלה יטפל מולם מה שצריך

דוד ביטן:  אני לא פותח את זה לדיון איתם

רון כץ: אמנון, יש לכם מוקד של פניות ציבור לתושבים?      

אמנון מרחב: כן, *6150

רון כץ: צריך לפרסם אותו כי אני בטוח שיש הרבה מאוד פניות עכשיו

אמנון מרחב: זה מפורסם כל הזמן ואנחנו מזמינים את הציבור

אמנון מרחב:  בהחלט

דוד ביטן: אני לא מוכן לתת מצב שכל המחירים עולים בצורה לא נורמלית

דוד ביטן:  פשוט לא יהיה דבר כזה

שלום דנינו: אני מסכים איתך במאה אחוז

שלום דנינו:  אני עדיין אומר שהצו לא יכול לכסות את המחירים ואת המבצעים

שלום דנינו:  יש מרחב תמרון לקמעונאים

רון כץ: לא, הצו נותן לך מחיר

שלום דנינו: לא, הוא לא נותן מחיר

שלום דנינו:  הוא לא נותן מחיר

דוד ביטן: ברור

דוד ביטן:  יכול לתת, יכול

רון כץ: יכול לתת מחיר

שלום דנינו: הוא לא יכול לתת

שלום דנינו:  המנכ"ל פה

שלום דנינו:  הצו לא יכול לכסות לבד את העניין הזה

שלום דנינו:  אני חושב שכל הקמעונאים הגדולים והיצרנים, אנחנו צריכים גם את ההצהרות שלהם לציבור

רון כץ: הם לא סופרים אותך

רון כץ:  הם אלו שמעלים את המחירים

שלום דנינו: אני לא מתנה את הצו בהם

שלום דנינו:  אנחנו רק מבקשים שיתוף פעולה שלהם

דוד ביטן: איזה שיתוף פעולה?      

רון כץ: איזה שיתוף? הם מעלים את המחירים

שלום דנינו: הינה אני אגיד לך

שלום דנינו:  שטראוס הצהירו שהם לא יעלו

דוד ביטן: הם לא עושים לי טובה

אליהו ברוכי: - - -      

שלום דנינו: אבל חייבים - - -      

רון כץ: אבל כבר העלו מחירים

שלום דנינו: חייבים להקשיב

שלום דנינו:  דיפלומט הקפיא את מה שהוא העלה

שלום דנינו:  אני חושב שזה יותר חשוב, כי הצו, עם כל הכבוד – יש לו כמה פקחים שהם ילכו ויבדקו

דוד ביטן: לא, לא

דוד ביטן:  שלום, הפעם אני לא מסכים איתך

דוד ביטן:  לא

דוד ביטן:  אנחנו לא רוצים טובות בעניין הזה, מכיוון שהם פועלים הפוך מטובת הציבור פה

דוד ביטן:  מספיק

דוד ביטן:  די כבר

אליהו ברוכי: לא רק זה

אליהו ברוכי:  ברגע שהוא יעלה - - -     

דוד ביטן: אני מאמין שהצו יכול לכסות מבחינה משפטית את כל האופציות האלה

דוד ביטן:  זה התפקיד של היועצים המשפטיים ושל היועצים הכלכליים לעשות את זה

דוד ביטן:  אנחנו בעד העניין הזה ואנחנו נמשוך לכיוון הזה, כי מה שקורה במדינה שמנצלים כל פעם את המצב זה דבר שאנחנו גם צריכים להראות לסוחרים האלה שפעם אחת ולתמיד אנחנו יודעים גם להכות בברזל

דוד ביטן:  אין סמכויות לשר הכלכלה, אין סמכויות לאף שר

דוד ביטן:  הם עושים מה שהם רוצים ואנחנו לא יכולים לעשות כלום בשם התחרות, בשם אני לא יודע מה

דוד ביטן:  מספיק עם זה

שלום דנינו: אני לא מתנה את הצו בזה, אני חושב שצריך לשתף אותם

דוד ביטן: אוקיי

עינב קרנר: אתה יכול לחדד את הצו הזה, על מה מדובר?      

דוד ביטן: הקפאת מחירים

אמנון מרחב: פיקוח על מחירים

דוד ביטן: אני קורא לזה הקפאה, למה שהיה לפני המלחמה, לא של כל המוצרים אבל למרבית המוצרים החשובים

דוד ביטן:  זה הכול

יסמין פרידמן: יש לנו ידע פחות או יותר בכמה אחוזים עלו המחירים?      

דוד ביטן: בהרבה דברים עלו

דוד ביטן:  קודם כול, למשל הם ביטלו את כל המבצעים

יסמין פרידמן: כן

יסמין פרידמן:  זה אני יודעת, ראיתי במו עיניי

דוד ביטן: זה העלה את המחירים ב-20%

יסמין פרידמן: ב-20% בערך?      

דוד ביטן: כן, בערך, לתקופה הזאת

דוד ביטן:  וגם בנוסף לזה יש מוצרים שממש עלו

דוד ביטן:  למשל מים מינרליים עלו, נייר טואלט עלה – כל מה שהציבור רצה לקחת לצורך המלחמה קפץ

דוד ביטן:  מה זה הדבר הזה?      

ששון גואטה: גם מבצעים שנגמרו

ששון גואטה:  דוד, אני חושב שאתה צודק

ששון גואטה:  שלום, קודם כול צריך לדבר עם החברות שבאמת יצאו בהצהרה שהם לא מעלים מחירים - -      

דוד ביטן: התחילו לצאת

ששון גואטה: - - ואנחנו נדע לפרגן להם על הבמה

ששון גואטה:  אתה צודק

יסמין פרידמן: הם יכולים להצהיר, אבל איך אתה מוודא?        

ששון גואטה: שניים, דוד אומר שאנחנו צריכים לפקח על המחירים

ששון גואטה:  זה הדבר הכי נכון במדינת ישראל ובמיוחד בתקופה הזאת שאנחנו עוברים

ששון גואטה:  אני בעד

דוד ביטן: אין לנו סמכויות

דוד ביטן:  לשר אין שום סמכות להגיד לו: תוריד את המחיר

דוד ביטן:  אין דבר כזה

דוד ביטן:  רק במסגרת צו

ששון גואטה: אנחנו צריכים להילחם שזה יקרה

דוד ביטן: לא צריך לפחד מזה

דוד ביטן:  פעם אחת אנחנו במצב חירום, ואף אחד לא ינצל את המצב כדי לפגוע באזרחים

שלום דנינו: אני חוזר עוד פעם, אני תומך בצו, אני מבקש את הצו, אני חושב שמחר צריך להעביר אותו

שלום דנינו:  יחד עם זה אנחנו רואים המון יצרנים שמצהירים על הקפאה, חלק מהיבואנים הגדולים אומרים שהם מבטלים את ההעלאה, ואני חושב שבשיתוף פעולה, צו ורצון טוב – מצוין

דוד ביטן: שלום, אבל למשל שטראוס הודיעה שהיא לא מעלה את המחירים, אבל אם הסופר ביטל את ההנחה שהוא נתן אז המחיר עולה

שלום דנינו: אז אני מדבר על יצרנים וקמעונאים

דוד ביטן: עזוב, אני לא רוצה להיכנס לזה

דוד ביטן:  אני נותן לשר שייתן לנו תשובה

דוד ביטן:  אנחנו בעד

דוד ביטן:  אני מקווה שהוא יהיה בעמדה שלנו כי זה חשוב

שלום דנינו: אני מבין שגם העמדה הזאת עדיין בספק

שלום דנינו:  רק מחר כשיהיה דיון והם יחליטו שכן, רק אז זה יעשה

דוד ביטן: נכון

דוד ביטן:  הם יכולים לעשות את זה ביום אחד

שלום דנינו: והם גם יכולים לא לעשות, להחליט שלא

ששון גואטה: עוד משהו

ששון גואטה:  מקודם אמרתי על תנובה, אני חוזר בי כי קיבלתי הודעה, הייתה בעיה רגעית עם איזה נהג מילואים

ששון גואטה:  ברוך השם הכול בסדר

אמנון מרחב: זה מה שאמרתי קודם

אמנון מרחב:  אני חושב שהמסר - - -       

ששון גואטה: הם עשו אחלה עבודה

ששון גואטה:  בדיוק עכשיו הוא שלח לי שהם קיבלו את הסחורה ושהכול בסדר

דוד ביטן: טוב

אליהו ברוכי: כבוד המנכ"ל, פה בנתונים אין נתונים על עופות קפואים או טריים בכלל במצגת שהקרנו

דוד ביטן: לא

דוד ביטן:  קראתי שהרבה עופות מתו ואין עופות

אליהו ברוכי: לכן אני שואל מה המצב של העופות

אמנון מרחב: הייתה לנו בעיה בשבוע הראשון עם עופות כי המשחטות עבדו בחצי כוח, כי העובדים הם פלסטינאים שלא הגיעו לעבודה

אמנון מרחב:  ברוך השם התחלנו את השבוע הזה ביום ראשון עם פעילות כמעט מלאה של המשחטות, ואנחנו רואים את זה כבר במרכולים שאין בעיה ואנחנו מנטרים את זה

שמואל לויט: עוד עדכון לגבי המשחטות

שמואל לויט:  היו שתי משחטות ויימשכו להיות סגורות, זה בשדרות ובאשקלון

שמואל לויט:  זה הוסיף ללחץ

שמואל לויט:  אנחנו נתנו הנחיה לתגבר את אספקת הפטם

אליהו ברוכי: הן עדיין סגורות?     

שמואל לויט: עדיין סגורות

שלום דנינו: זה לא מפעל חיוני?      

שמואל לויט: זה מפעל חיוני, אבל יש שם מתקנים שהם סכנה מבחינת הגנה – אני לא רוצה לפרט בדיוק

אליהו ברוכי: כמה התפוקה שלהן מהסך הכללי בשוק?      

שמואל לויט: התפוקה שלהן היא לא תפוקה גדולה, היא פחות מ-10%, אבל מנכ"ל משרד הכלכלה אמר שהבעיה העיקרית היא בחוסר עובדים במשחטות האחרות

שמואל לויט:  אני אומר לכם כבר שאנחנו נתנו הנחיה לתעדף את המשחטות, את הפטם

דוד ביטן: אבל היה כתוב בעיתון שהרבה מאוד עופות מתו

שמואל לויט: זה זניח

שמואל לויט:  כבר היו דיונים אצלך לפני כמה חודשים

דוד ביטן: היה פרסום כזה

שמואל לויט: הייצור של הפטם הוא ייצור עודף

שמואל לויט:  אין שום בעיה של פטם מעכשיו ועוד חמישה חודשים קדימה מבחינת עודפים

דוד ביטן: אמנון, כמה זמן ייקח לכם לנסח צו כזה?      

אמנון מרחב: עד מחר ב-10:00 תקבלו תשובה על הכול

אמנון מרחב:  אם אנחנו באים עם החלטה על צו, אז כבר נבוא לפה עם צו

אמנון מרחב:  אם אנחנו בפער, אני אעדכן אותך

דוד ביטן: בסדר

דוד ביטן:  אין בעיה

ששון גואטה: תבואו עם החלטה

ששון גואטה:  בואו, אנחנו איתכם, נעזור לכם

ששון גואטה:  הכי טוב לפקח על מחירים

אמנון מרחב: שמענו

דוד ביטן: אם יש צו כזה, נאשר לכם אותו ביום רביעי

אמנון מרחב: מאה אחוז

ששון גואטה: דוד, אני חייב לציין שבביצים יש מחיר בפיקוח – זה ענף במשרד – והמחיר לא עלה בשעת מלחמה וכל החירום - -      

דוד ביטן: כי זה בפיקוח

ששון גואטה: - - ואנחנו רואים שהמודל הזה של הביצים זה מודל שיכול להצליח בכל ענפי החקלאות בארץ

ששון גואטה:  ככה אנשים ימשיכו לקנות

דוד ביטן: בסדר

דוד ביטן:  נרשמו כמה אנשים לרשות דיבור

דוד ביטן:  מי זאת שרון לוין?      

שרון לוין: שלום, אני מעמותת פעמונים

שרון לוין:  אני רוצה לברך אתכם על הדיון המאוד-חשוב הזה, כי אנחנו פוגשים את המשפחות בשטח וכל מה שציינתם מאוד נכון

שרון לוין:  שישיית מים עולה בין 60 ל-100 שקלים, לא המחירים שציינתם פה קודם, וזה מה שאנחנו שומעים מהמשפחות

דוד ביטן: אם ככה, יותר ממה שהוא אמר

שרון לוין: כן

שרון לוין:  בין 60 ל-100 שקלים שישיית מים זה לא הגיוני

אמנון מרחב: לא, אבל בסופרים – הייתי אתמול בנתיבות, ראיתי שם מחירים של 11

אמנון מרחב: 90

אמנון מרחב:  יש כאלו לצערנו שבאמת מנצלים וגובים אפילו את המחירים שאת אמרת

שרון לוין: יכול להיות שזה לא בסופרים הגדולים, יכול להיות שזה במרכולים הקטנים

שרון לוין:  אז אני רק מקווה שבאמת תוציאו את הצו ושיהיה איזשהו פיקוח לפחות על מוצרי הבסיס

שלום דנינו: אמנון, יש מקום במשרד הכלכלה שמקבל תלונות ציבור?       

אמנון מרחב: כן, אמרתי *6150

דוד ביטן: אבל שלום, אין לו סמכות

שלום דנינו: לא, רגע

שלום דנינו:  קודם כול לדעת על מכולת ברחוב כך וכך

שלום דנינו:  ממש בצע הדבר הזה

דוד ביטן: אין לך סמכות לתת קנס במקרה של הפקעת מחירים?      

אמנון מרחב: על מחיר מפוקח חד-משמעית

דוד ביטן: לא מפוקח

אמנון מרחב: לא מפוקח זה מתודולוגיה אחרת של מה שנקרא גביית מחיר מופרז

אמנון מרחב:  זה אירוע ענק

דוד ביטן: זה לוקח זמן

שלום דנינו: הוא גם נתון לוויכוח

אמנון מרחב: זה נתון לוויכוח

אמנון מרחב:  פה כשאתה גובה 100 שקל לשישיית מים אין אפילו ויכוח

אמנון מרחב:  אז ההנחיה שנתנו לפקחים שלנו היא להזמין אנשים כאלה למעין חקירה כי זה שוק פתוח, הוא יכול לגבות 100 שקל ואין לי מה לעשות עם זה

דוד ביטן: צריך להבין, אנחנו לא מדברים שכל המחירים במשק יוקפאו, אלא הם יקבעו על אילו מוצרים אנחנו הולכים לעשות את זה

אמנון מרחב: מספר מוצרי יסוד

שלום דנינו: אמנון, סל של כמה מוצרים אתה מעריך שיהיו שם בגדול?     

אמנון מרחב: אני מסתכל על חיתולים, פסטות, אורז, מים כמובן, שמן זית, קמח, תחליפי מזון לתינוקות, שימורי טונה

אמנון מרחב:  יש לנו את הרשימה, אנחנו בודקים אותה

אמנון מרחב:  ככל שתצטרך התערבות של הרגולטור שם נהיה

שלום דנינו: אוקיי

דוד ביטן: טוב

דוד ביטן:  עו"ד ירון לוינסון, אני רואה שאתה מצביע הרבה

דוד ביטן:  דבר

ירון לוינסון: אני מנכ"ל רשות ההסתדרות לצרכנות, איגוד צרכנים

ירון לוינסון:  קודם כול, גם יו"ר ההסתדרות ארנון בר-דוד כבר פנה לשר ברקת שיעשה כל מה שהוא יכול לעשות כדי לעצור את התופעה המקוממת של העלאת מחירים מבחינתו

ירון לוינסון:  לעצם העניין, כל המערכות היו מופתעות שפרצה המלחמה, היו בהלם

ירון לוינסון:  המערכת היחידה שהתאוששה הכי מהר זאת מערכת העלאת המחירים – ישר התעשתו, ישר העלו את המחירים

ירון לוינסון:  זאת שערורייה בקנה מידה שלא היה עוד, או אולי הייתה במקומות אחרים

ירון לוינסון:  אנחנו צריכים לבלום את זה

ירון לוינסון:  התותחים יורים והמחירים עולים

ירון לוינסון:  זה לא יאומן שזה בארץ עם כל מה שאנחנו עוברים

דוד ביטן: בסדר

דוד ביטן:  בשביל זה אנחנו פה מטפלים בזה

ירון לוינסון: אוקיי

ירון לוינסון:  זה דבר ראשון

ירון לוינסון:  דבר שני, זה שצריכים להוציא צווים ואין ברירה כמו שאדוני אומר – זה הצווים, אבל איפה צו המצפון של כל הרשתות או כל המחירים, כל היבואנים, הסוחרים? כל מי שהרשה לעצמו להעלות במצב כזה מחירים, זו שערורייה

ירון לוינסון:       אבל עצם העניין, כל הצעדים שאדוני הציע לנקוט כולל פיקוח על מחירים מופרזים – כל מה שהשר יכול לעשות ויש בסמכותו, או להכניס דברים נוספים לפיקוח, אנחנו בעד זה חד וחלק

ירון לוינסון:  שלא יהיה מצב כמו במלחמת הקורונה, להבדיל, שלקח זמן עד שהמסכות והאלכוג'ל וכל אלה, גם עליהם לקחו מחירים אסטרונומיים ועד שנכנסו הצווים כבר לא היו צריכים אותם

ירון לוינסון:  אז רצוי מאוד שזה יהיה בדיוק בזמן ולא לחכות, זה בדיוק הזמן לנקוט בכל הפעולות שחברי הכנסת יכולים לעשות

ירון לוינסון:  תודה

דוד ביטן: תודה

דוד ביטן:  נמרוד מאיגוד רשתות המזון?      

עידית חנוכה: הוא בזום

דוד ביטן: תכף נגיע לזום

דוד ביטן:  אורי דורמן, בבקשה

אורי אור: אני מזכ"ל של התאחדות חקלאי ישראל

אורי אור:  קודם כול, אנחנו תומכים מאוד ברעיון לפקח על המחירים

אורי אור:  זה מסר מאוד מאוד חשוב לכל המערכת

אורי אור:  הרי נהוג ואני יכול רק להצר על זה שמי שמעלה את המחירים אלה החקלאים

אורי אור:  הרי מי שמעלה את המחירים אלה לא החקלאים

אורי אור:  אנחנו רואים את זה גם עכשיו

אורי אור:  הצד היצרני לא העלה את המחירים, מי שהעלה את המחירים זה בשרשרת

אורי אור:  אני חושב שזה גם הזמן – למרות שיכול להיות שאמנון לא יסכים איתי – לסמן את התוצרת

אורי אור:  עבר פה חוק?      

שלום דנינו: עבר

אורי אור: עבר חוק, וזה הזמן ליישם את החוק הזה

דוד ביטן: אתה מיישם את זה רק מדצמבר

שלום דנינו: נקבע מועד לזה

אורי אור: נכון

אורי אור:  אבל כבוד היושב-ראש, אני קורא לרשתות

אורי אור:  זה ייתן להעלאת מורל מאוד מאוד גדולה לחקלאים בחבל התקומה, ייתן מסר מאוד מאוד חשוב, מאוד מאוד חיובי

אורי אור:  עכשיו, בתקופה הזאת, בימים האלה שאנחנו קוברים את מתינו וחלק גדול זה חקלאים, לדבר על ייבוא זה לא הזמן

אורי אור:  זה לא הזמן

אורי אור:  עכשיו הזמן לחזק את הייצור המקומי של החקלאות

דוד ביטן: לא

דוד ביטן:  אמנון אמר שאם יהיה מחסור בלית ברירה אז יהיה ייבוא

שלום דנינו: כמו מצוקת העגבניות

דוד ביטן: זה לא שהוא בעד לייבא, אבל אם אין מה לאכול אז מי יביא? מה לעשות

אורי אור: אני מסכים איתו

אורי אור:  אם הנתונים מראים שיש מחסור – בבקשה

אמנון מרחב: לא

אמנון מרחב:  פה בגלל אירוע המלחמה ייבוא לא לוקח יום, ייבוא של מוצרי חקלאות לוקח שבועיים-שלושה

אמנון מרחב:  אנחנו צריכים להתחיל בזה עכשיו פן חס וחלילה יהיה פה רע יותר מבחינת התרחיש המלחמתי

אמנון מרחב:  על כך דיברנו גם עם השרים בפורום

אמנון מרחב:  צריך לעשות את זה לעשות את זה בחוכמה וגם בהבנה שאנחנו באירוע אסטרטגי גדול מאוד

אורי אור: עם זה אנחנו מסכימים

אורי אור:  תודה

סימון מושיאשוילי: התרחיש המלחמתי מדבר על חודשים

דוד ביטן: איגוד רשתות המזון, בבקשה

נמרוד הגלילי: שלום רב כבוד היושב-ראש חבר הכנסת ביטן, מנכ"ל משרד הכלכלה, מנכ"ל משרד החקלאות וחברי כנסת נכבדים

נמרוד הגלילי:  אני מנהל תחום רשתות המזון

נמרוד הגלילי:  אני חייב להגיד מספר דברים

נמרוד הגלילי:  1

נמרוד הגלילי:  מתחילת המלחמה הרשתות פועלות ללא לאות למתן מענה לצורך הביקוש הגדול למצרכי יסוד

נמרוד הגלילי:  יש חוסר גדול מאוד בעובדים, עובדים שגויסו, עובדים שנשארו בבית כי יש להם ילדים קטנים בבית, ועובדים מהמגזר הערבי שלצערי חוששים להגיע לעבודה

נמרוד הגלילי:       לגבי עליית מחירים, ברשתות הגדולות המסודרות לא הייתה עליית מחירים

נמרוד הגלילי:  היו מבצעים שהיו בתקופת החגים ובוטלו והפסיקו

דוד ביטן: כן

דוד ביטן:  אבל זה לא מה שהתושבים אומרים

נמרוד הגלילי: הייתה גם פגישה של שר הכלכלה עם מנכ"לי הרשתות

נמרוד הגלילי:  כולם התחייבו ואמרו שהיו תוכניות מבצעים

נמרוד הגלילי:  התוכניות שהיו של החגים הסתיימו, אבל יש תוכניות אחרות

נמרוד הגלילי:  אין העלאת מחירים לכל המוצרים

נמרוד הגלילי:  אין

נמרוד הגלילי:  לא ברשתות המסודרות הגדולות

נמרוד הגלילי:  יכול להיות שעקב מחסור בכוח אדם, וקיים מחסור בכוח אדם, אין שילוט של המבצע, אבל זה יורד בקופה אוטומטי

נמרוד הגלילי:       לסיכום, לרשתות חשוב לתת מענה לכל הצרכים של כל האזרחים ולספק להם את המוצרים באותם מחירים והם לא מעלים מחירים

נמרוד הגלילי:  חד-משמעית

נמרוד הגלילי:  אין פה שום רצון, והרשתות לא עוסקות ולא מנצלות את המצב בשביל עליית מחירים

שלום דנינו: שאלה, אדוני, לגבי המבצעים שהיו לחג, האם אתם יכולים להצהיר שאתם תמשיכו את המחירים עם אותן הנחות שהיו?      

נמרוד הגלילי: אני יכול להעביר קריאה לרשתות

נמרוד הגלילי:  אני לא קובע

נמרוד הגלילי:  כאיגוד לשכות המסחר אסור לי לקבוע אילו מבצעים

נמרוד הגלילי:  יש פה תוכניות מבצעים - - -      

דוד ביטן: שלום, עזוב את זה

דוד ביטן:  אנחנו נוציא צו ושאחר כך יחפשו אותנו

שלום דנינו: אתה יכול לכתוב בצו שהמחירים יהיו בהנחות?      

דוד ביטן: הם יסדרו את זה, אל תדאג

דוד ביטן:  הם יסדרו את זה במחיר

שלום דנינו: לא בטוח

שלום דנינו:  אמנון, אתה יכול? בוא נהיה תכליתיים

שלום דנינו:  אתה יכול לכתוב בצו שהמחירים יהיו במחירי ההנחה?      

דוד ביטן: לא, הוא קובע מחיר מקסימום למוצר

שלום דנינו: אתה קובע מחיר מקסימום

שלום דנינו:  איך תבנה את המחיר? בלי ההנחות

אמנון מרחב: לכן יש לנו כלכלנים שזאת עבודתם

אמנון מרחב:  ברור

אמנון מרחב:  אבל הוא יכול לתת הנחה

דוד ביטן: אל תהיה מודאג

שלום דנינו:  לא, אני מודאג כי אני רוצה שזה יהיה יעיל

דוד ביטן: הפעם אל תהיה מודאג

אמנון מרחב: על מחיר המקסימום הם יכולים לתת מבצעים

שלום דנינו: אם אנחנו נתחיל מהצהרה שהחבר'ה האלה אומרים: אנחנו מתחייבים - - -       

דוד ביטן: לא, אני לא רוצה הצהרות, אני רוצה צו

שלום דנינו: שנייה

שלום דנינו:  אני רוצה לחזק את הצו, דוד

דוד ביטן: בסדר

שלום דנינו: אני אומר שאם החבר'ה הקמעונאים הגדולים, הרשתות, יגידו את הדבר הבא: אנחנו מתחייבים למחירים, אז הצו ייתן את המחירים כולל ההנחה

שלום דנינו:  ככה הוא יכתוב את המחיר המקסימלי, ואז מה עשינו?        

דוד ביטן: אני סומך עליהם שהם ידעו מה לכתוב

שלום דנינו: אוקיי

שלום דנינו:  גם אני סומך עליהם, אבל אני לא רואה שזה יקרה בצו

דוד ביטן: זה יקרה

דוד ביטן:  למה לא? זה יקרה

דוד ביטן:  הצו צריך להיות צו הגיוני

אליהו ברוכי: בפיקוח של המחירים - - - זה תלוי בהם?      

אמנון מרחב: זה תלוי בהם

אליהו ברוכי: הם כבר לא נמצאים

דוד ביטן: טוב

דוד ביטן:  אלי סתווי

אלי שלום סתוי: שלום חברים, קודם כול תודה רבה על הדיון ועל ההזמנה שלי לדיון

אלי שלום סתוי:  כזכור לכם אני מייצג 10,000 בעלי מכולות, מיני מרקטים, פיצוציות, שבשבוע שעבר בבלגן הגדול לא קיבלו אספקות סדירות לחנויות שלהם

אלי שלום סתוי:  הם משרתים את הקהל, את הציבור הנזקק שיש לו בעיות של ניידות וזקוק לשירותים של המכולת השכונתית, שם לא מצאו לתת להם שירות

אלי שלום סתוי:  היצרנים הגדולים מעדיפים לספק את הסחורה לרשתות הגדולות, והאספקה לחנויות הקטנות היא כמעט אפס בתקופה הזאת

אלי שלום סתוי:  אני מבקש בכל לשון של בקשה, במקביל לנושא של הפיקוח על המחירים, לפקח על היצרנים שייתנו שירות לכל מכולת ולכל מיני מרקט במדינת ישראל כי יש המון מקומות שאין רשתות ויש רק מכולות, וחשוב מאוד שהמכולות ייתנו שירות לקהל השבוי שקונה אצלם במכולת

אלי שלום סתוי:  תודה רבה לכם

דוד ביטן: תודה רבה

דוד ביטן:  עינב קרנר, בבקשה

עינב קרנר: שלום יושב-ראש הוועדה

דוד ביטן: גלי צה"ל?      

עינב קרנר: כן, גלי צה"ל

דוד ביטן: יש לכם את הרדיו

דוד ביטן:  אתם צריכים לדבר גם פה וגם ברדיו

עינב קרנר: ברור

עינב קרנר:  זה תפקידנו

דוד ביטן: טוב, אוקיי

עינב קרנר: חבר הכנסת ביטן, קודם כול העליתם פה נקודה מאוד כואבת ונכונה, והלוואי ובאמת יינתן הצו הזה

עינב קרנר:  אני יכולה לומר לך שמבדיקה מדגמית שאני בעצמי ביצעתי רואים דווקא במוצרים הכי בסיסיים, כמו מרק עוף למשל או שמן או נייר טואלט ומים מינרליים, שהמחירים עלו

דוד ביטן: בכמה אחוזים?      

עינב קרנר: זה משתנה

אליהו ברוכי: את יכולה לתת דוגמה?      

עינב קרנר: בין 15% ל-25%

עינב קרנר:  זה מאוד משתנה בין הרשתות

דוד ביטן: עלה עכשיו בשבוע האחרון?      

עינב קרנר: ממש

עינב קרנר:  שבוע שלפני המלחמה לשבוע הזה

עינב קרנר:  שוב, זו בדיקה מדגמית אז אי-אפשר להסיק מזה לגמרי

עינב קרנר:  אבל אני יכולה לומר לך שעגבניות למשל, שאגב אין לזה שום קשר לחקלאים כי מצב העגבניות בארץ מרוסק לחלוטין – שער הנמל, זאת אומרת כשהם כבר מביאים את זה בייבוא, משלמים את המכס 60 אגורות, הכול ביחד שלושה וחצי לקילוגרם

עינב קרנר:  המחיר לכל הפחות ברשתות הוא פי שניים לפחות במחיר

עינב קרנר:  זה קפץ גם ל-15 שקלים, ל-14 שקלים, ל-13 שקלים

דוד ביטן: ההתרשמות שלי היא שהשר יאשר את זה

אליהו ברוכי: שר הכלכלה או שר החקלאות?       

שלום דנינו: שר החקלאות

אליהו ברוכי: אלה שני תפקידים שונים

דוד ביטן: אמרתי, גם שר החקלאות צריך לשתף פעולה

דוד ביטן:  נתחיל עם שר הכלכלה ונמשיך הלאה

קריאה: אנחנו נלחץ עליו שיאשר את זה

שלום דנינו: מה עוד למדת מהתחקיר שלך?      

דוד ביטן: יש פה נושא שצריך לטפל בו

דוד ביטן:  אין מה לעשות

דוד ביטן:  הם סומכים על זה שאין סמכות לשר לעשות פעולות או שכל פעולה שלו לוקחת המון זמן בלית ברירה

עינב קרנר: יש פה ניצול לרעה

עינב קרנר:  בסוף יש היצע וביקוש

עינב קרנר:  במשרד הכלכלה אומרים שיש ביקוש נמוך, אבל זו לא העת עכשיו, אנחנו במלחמה

דוד ביטן: רבותיי, אני מסיים את הישיבה

דוד ביטן:  מחר ב-12:30 אנחנו ניפגש עוד פעם עם מנכ"ל המשרד ונסיים את העניין הזה בטוב

דוד ביטן:  תודה רבה